Okrem vyššie vymenovaných ochranných prvkov vám odporúčame, aby ste si zaobstarali brúsky alebo tzv. pilníky na reťazové píly, ktoré slúžia na nabrúsenie reťaze. Ak ich nebudete mať po ruke, nedeje sa nič strašné. Retiazku odnesiete do servisu. Vlastnoručné brúsenie je však menej náročné z časového aj finančného hľadiska. K praktickému príslušenstvu patrí prenosný vak, držiak a puzdro na lištu, k tomu nevyhnutnému prevádzkové kvapaliny. Samozrejme, jedného dňa budete musieť pristúpiť aj k nákupu novej reťaze.